**Balada livezii cu meri**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Balada livezii cu meri

Trecem grăbiți pe lângă meri,

Cândva frumoși și roditori,

De-abia le dăm câte-o privire,

Azi printre ei mai zboară ciori,

Ca niște cruci în cimitiire,

Par merii roditori de ieri!

Le atârna pe ramuri rodul

În toamne multe și bogate

Și-au fost așa până mai ieri,

S-au dus livezile de meri

Azi, printre crengile uscate

Doar vântul trece, cu prohodul!

Azi par schelete descărnate

Frumoșii meri de altădată,

Și îi vedem uscați, cum pier,

Merii din livada moartă,

Cu crengile-ntinse spre cer

Ca niște rugăciuni uscate!

Nimic din ce-a fost n-a rămas,

Cândva, ne hrăneau pe toți

Roadele-acestui pământ,

Dar noi, am dat țara la hoți,

Nimic în noi nu mai e sfânt

Iar țara moare, pas cu pas!

Trecem grăbiți pe lângă ea

Cea care-a fost până mai ieri

Frumoasa livadă cu meri,

Iar rugilor ei îi va răspunde

Doar iarna care-o va ascunde

Sub un giulgiu alb, de nea!